CELEX: 62012TO0062
Language: hu
Date: 2012-10-08 00:00:00
Title: A Törvényszék (hatodik tanács) 2012. október 8-i végzése. # ClientEarth kontra Az Európai Unió Tanácsa. # Megsemmisítés iránti kereset - A dokumentumokhoz való hozzáférés - 1049/2001/EK rendelet - A Tanács jogi szolgálata által az Európai Parlament, a Tanács és a Bizottság dokumentumaihoz való nyilvános hozzáférésről szóló európai parlamenti és tanácsi rendelet tervezetére vonatkozóan készített vélemény - A teljes körű hozzáférés megtagadásának megerősítése - Elfogadhatatlanság - Keresetindítási határidő - Az EUMSZ 263. cikk értelmében vett "megtámadható aktus" fogalma - Megerősítő aktus. # T-62/12. sz. ügy

A Törvényszék (hatodik tanács) 2012. október 8-i végzése – ClientEarth kontra Tanács
      (T-62/12. sz. ügy)
      „Megsemmisítés iránti kereset – A dokumentumokhoz való hozzáférés –1049/2001/EK rendelet – A Tanács jogi szolgálata által az Európai Parlament, a Tanács és a Bizottság dokumentumaihoz való nyilvános hozzáférésről
         szóló európai parlamenti és tanácsi rendelet tervezetére vonatkozóan készített vélemény – A teljes körű hozzáférés megtagadásának megerősítése – Elfogadhatatlanság – Keresetindítási határidő – Az EUMSZ 263. cikk értelmében vett »megtámadható aktus« fogalma – Megerősítő aktus”
      
      Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – A Tanács dokumentumaihoz való hozzáférést megerősítő kérelem nyomán megtagadó határozat – Új elemet nem tartalmazó, az eredeti határozat indokolására hivatkozó határozat – Pusztán megerősítő aktus – Elfogadhatatlanság (EUMSZ 263. cikk; 1049/2001 európai parlamenti és tanácsi rendelet 4. cikk, (7) bekezdés, 6. cikk, (1) bekezdés,
         7. cikk, és 8. cikk, (1) bekezdés) (vö. 19–39. pont)
      
      Tárgy
      
         
               A Tanács 2011. december 1-jei 24/c/01/11 hivatkozási számú levelében foglalt határozat megsemmisítése, amelyben megtagadta
                  a felperestől a Tanács jogi szolgálata által az Európai Parlament, a Tanács és a Bizottság dokumentumaihoz való nyilvános
                  hozzáférésről szóló, 2001. május 30-i 1049/2001/EK európai parlamenti és tanácsi rendeletet (HL L 145., 43. o.; magyar nyelvű
                  különkiadás 1. fejezet, 3. kötet, 331. o.) módosító európai bizottsági rendelet tervezetére vonatkozóan az Európai Parlament
                  által javasolt módosításokról szóló tervezetről készített véleményhez (6865/09. sz. dokumentum) való teljes körű hozzáférést.
               
            Rendelkező rész
      
         
                  1)
               
               
                  
               
               
                  	A Törvényszék a keresetet mint elfogadhatatlant elutasítja.
               
            
         
                  2)
               
               
                  
               
               
                  	A Dán Királyság, a Finn Köztársaság és a Svéd Királyság beavatkozási kéreleméről nem szükséges határozni.
               
            
         
                  3)
               
               
                  
               
               
                  	A Törvényszék a ClientEarth-öt kötelezi a költségek viselésére.